# Europos Sąjungos C 66A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 66A |
| | |
| Leidimas lietuvių kalba | Informacija ir pranešimai | 64 metai2021m. vasario 26d. |

ISSN 1977-0960

Europos Sąjungos

oficialusis leidinys

C 66A

Leidimas lietuvių kalba

Informacija ir pranešimai

64 metai2021m. vasario 26d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2021/C 66 A/01 | Jungtinio tyrimų centro (JRC) generalinis direktoratas. Pranešimas apie konkursą direktorato, atsakingo už branduolinės energetikos objektų eksploatacijos nutraukimą ir atliekų tvarkymą, direktoriaus pareigoms (AD 14 lygis) (Tarnybos nuostatų 29 straipsnio 2 dalis). COM/2021/10400 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2021/C 66 A/01

Jungtinio tyrimų centro (JRC) generalinis direktoratas. Pranešimas apie konkursą direktorato, atsakingo už branduolinės energetikos objektų eksploatacijos nutraukimą ir atliekų tvarkymą, direktoriaus pareigoms (AD 14 lygis) (Tarnybos nuostatų 29 straipsnio 2 dalis). COM/2021/10400

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2021 2 26 | LT | Europos Sąjungos oficialusis leidinys | CA 66/1 |
| --- | --- | --- | --- |

2021 2 26

LT

Europos Sąjungos oficialusis leidinys

CA 66/1

---

Jungtinio tyrimų centro (JRC) generalinis direktoratas

Pranešimas apie konkursą direktorato, atsakingo už branduolinės energetikos objektų eksploatacijos nutraukimą ir atliekų tvarkymą, direktoriaus pareigoms (AD 14 lygis)

(Tarnybos nuostatų 29 straipsnio 2 dalis)

COM/2021/10400

(2021/C 66 A/01)

Apie mus

Jungtinio tyrimų centro, kaip Europos Komisijos mokslo ir žinių tarnybos, užduotis – teikiant nešališkus faktus prisidėti prie ES politikos formavimo visais etapais. JRC įsikūręs 5 valstybėse narėse (Belgijoje, Vokietijoje, Italijoje, Nyderlanduose ir Ispanijoje). Daugiau informacijos galima rasti adresu https://ec.europa.eu/jrc.

Nuo pat JRC sukūrimo viena iš pagrindinių šio centro veiklos sričių yra branduoliniai moksliniai tyrimai. Kai kurie iš centro moksliniams tyrimams naudojamų įrenginių yra išjungti ir būtina nutraukti jų eksploataciją, tačiau privaloma toliau šalinti atliekas, susidarančias iš toliau naudojamų įrenginių. ES vis daugiau dėmesio skiriama branduolinės energetikos objektų eksploatacijos nutraukimui ir atliekų tvarkymui. Tai atsispindi ir pagal 2021–2027 m. daugiametę finansinę programą parengtoje specialiojoje finansinėje programoje.

Siūlome

Direktoriaus, kuris vadovaus naujam direktoratui, atsakingam už JRC branduolinės energetikos objektų eksploatacijos nutraukimo ir atliekų tvarkymo programos įgyvendinimą atsižvelgiant į nustatytus poreikius, pareigas.

Direktorato tikslas – pertvarkyti 4 branduolinių objektų vietas, kad pastatus ir (arba) žemę būtų galima pakartotinai naudoti nebranduoliniais tikslais, arba, jei būtų pasiektas bendras susitarimas, išnagrinėti galimybes perleisti būtino eksploatacijos nutraukimo, panaudoto branduolinio kuro ir radioaktyviųjų atliekų tvarkymo įsipareigojimus priimančiosioms valstybėms narėms.

Vienas iš svarbiausių darbo aspektų – dialogo su priimančiųjų valstybių narių reguliavimo institucijomis stiprinimas siekiant gauti reikiamas licencijas ir patvirtinimus, kad eksploatacijos nutraukimas ir atliekų šalinimas būtų spartesnis ir veiksmingesnis.

Direktorius perims vadovavimą esamai branduolinės energetikos objektų eksploatacijos nutraukimo ir atliekų tvarkymo programai. Remiantis ja bus rengiama pritaikyta tokių objektų eksploatacijos nutraukimo ir atliekų tvarkymo programa, be kita ko, apibrėžiamas ir administruojamas susijęs išorės rangovų atliekamas darbas.

Darbo vieta – Ispra (Italija), kuri iš pradžių bus pagrindinis veiklos centras. Koordinuodamas JRC branduolinės energetikos objektų eksploatacijos nutraukimo ir atliekų tvarkymo programos veiklą, direktorius taip pat bendradarbiaus su padalinių direktoriais ir atitinkamais kitų trijų JRC padalinių, kuriuose vykdoma branduolinė veikla (Gelyje (Belgija), Petene (Nyderlandai) ir Karlsrūhėje (Vokietija)), operatyviniais skyriais ir (arba) sektoriais.

Direktorius bus atsakingas už programos tikslams pasiekti reikalingų išteklių valdymą pagal Komisijos ir generalinio direktorato valdymo sistemą (teisinius reikalavimus, vidaus kontrolės standartus, integruotą valdymo sistemą ir JRC personalo valdymo įsipareigojimą). Direktorius turėtų užtikrinti, kad ištekliai būtų naudojami kuo veiksmingiau, našiau ir ekonomiškiau, taip pat užtikrinti, kad veikla būtų vykdoma laikantis priimančiųjų šalių nustatytų teisinių įpareigojimų ir saugos ir licencijų suteikimo standartų. Direktorius taip pat užtikrina veiksmingą savo veiklos vertinimą ir ataskaitų teikimą (metinės pažangos ataskaitos, vertinimai, rezultatų sklaida, žinių perdavimas ir t. t.).

Direktoratą sudaro vienas skyrius ir du sektoriai, kuriuose dirba maždaug 50 nuolatinių darbuotojų, tačiau tikėtina, kad ateityje jo struktūra keisis.

Ieškome (atrankos kriterijai)

Geriausias kandidatas bus išskirtinių gabumų veiklus specialistas, kuris turėtų atitikti šiuos atrankos kriterijus:

| a) | vadovavimo įgūdžiai:







  — | jis turi turėti profesinės patirties aukšto lygio techninio ir projektų valdymo srityje, prižiūrint vidaus specialistus ir išorės paslaugų teikėjus, |
| --- | --- | --- |

a)

vadovavimo įgūdžiai:

—

jis turi turėti profesinės patirties aukšto lygio techninio ir projektų valdymo srityje, prižiūrint vidaus specialistus ir išorės paslaugų teikėjus,

| — | jis turi puikiai gebėti valdyti finansinius išteklius viešojo administravimo srityje, |
| --- | --- |

—

jis turi puikiai gebėti valdyti finansinius išteklius viešojo administravimo srityje,

| — | jis turi puikiai gebėti rengti strategijas ir jas paversti praktiniais veiksmų pasiūlymais, |
| --- | --- |

—

jis turi puikiai gebėti rengti strategijas ir jas paversti praktiniais veiksmų pasiūlymais,

| — | jis turi gebėti veiksmingai nustatyti prioritetus bei tikslus ir vadovauti kolektyviniam darbui tiek vietoje, tiek nuotoliniu būdu; |
| --- | --- |

—

jis turi gebėti veiksmingai nustatyti prioritetus bei tikslus ir vadovauti kolektyviniam darbui tiek vietoje, tiek nuotoliniu būdu;

| b) | specialieji įgūdžiai ir patirtis:







  — | jis turi turėti išsamių žinių ir patirties branduolinės saugos ir saugumo srityje vykdant pramoninę branduolinės energetikos objektų eksploatacijos nutraukimo veiklą, |
| --- | --- | --- |

b)

specialieji įgūdžiai ir patirtis:

—

jis turi turėti išsamių žinių ir patirties branduolinės saugos ir saugumo srityje vykdant pramoninę branduolinės energetikos objektų eksploatacijos nutraukimo veiklą,

| — | ES teisinės sistemos, taip pat atskirai Italijos, Belgijos, Nyderlandų ir Vokietijos teisinės sistemos, susijusios su branduolinių medžiagų naudojimo licencijų suteikimu ir branduoline sauga bei saugumu, išmanymas bus laikomas privalumu, |
| --- | --- |

—

ES teisinės sistemos, taip pat atskirai Italijos, Belgijos, Nyderlandų ir Vokietijos teisinės sistemos, susijusios su branduolinių medžiagų naudojimo licencijų suteikimu ir branduoline sauga bei saugumu, išmanymas bus laikomas privalumu,

| — | jis turi gerai išmanyti Komisijos administracines ir finansines procedūras, |
| --- | --- |

—

jis turi gerai išmanyti Komisijos administracines ir finansines procedūras,

| — | pageidautinas universitetinis branduolinės inžinerijos / mokslo, fizikos, chemijos arba lygiavertės srities išsilavinimas; |
| --- | --- |

—

pageidautinas universitetinis branduolinės inžinerijos / mokslo, fizikos, chemijos arba lygiavertės srities išsilavinimas;

| c) | asmeninės savybės:







  — | jis turi turėti puikių bendravimo ir derybų įgūdžių, |
| --- | --- | --- |

c)

asmeninės savybės:

—

jis turi turėti puikių bendravimo ir derybų įgūdžių,

| — | jis turi turėti puikių organizacinių įgūdžių ir gebėjimą spręsti organizacines ir su veikla susijusias problemas, vadovaujantis į rezultatus orientuotu požiūriu, |
| --- | --- |

—

jis turi turėti puikių organizacinių įgūdžių ir gebėjimą spręsti organizacines ir su veikla susijusias problemas, vadovaujantis į rezultatus orientuotu požiūriu,

| — | jis turi gebėti dalytis informacija ir bendradarbiauti su vadovais ir kolegomis. |
| --- | --- |

—

jis turi gebėti dalytis informacija ir bendradarbiauti su vadovais ir kolegomis.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas privalo turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą, |
| --- | --- | --- |

—

Universitetinis išsilavinimas arba diplomas: kandidatas privalo turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą,

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (1), įgytą baigus studijas, kurios lygmuo atitinka minėtus kvalifikacinius reikalavimus. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (1), įgytą baigus studijas, kurios lygmuo atitinka minėtus kvalifikacinius reikalavimus.

| — | Vadovavimo patirtis: iš baigus studijas įgytos profesinės patirties bent penkerių metų patirtis turi būti įgyta einant aukšto lygio vadovo pareigas (2) su siūlomomis pareigomis susijusioje srityje. |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų patirtis turi būti įgyta einant aukšto lygio vadovo pareigas (2) su siūlomomis pareigomis susijusioje srityje.

| — | Kalbos: kandidatai privalo labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos: kandidatai privalo labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą ES oficialiąją kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą (4)). |
| --- | --- |

—

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jiems sukanka 66 metai, pabaigos (žr. Tarnybos nuostatų 52 straipsnio a punktą (4)).

Atranka ir skyrimas

Direktorių nustatyta atrankos ir įdarbinimo tvarka atrinks ir skirs Europos Komisija (žr. Su vyresniaisiais pareigūnais susijusios politikos dokumentą (5)).

Organizuodama atrankos procedūrą Europos Komisija sudarys pirminės atrankos komisiją. Ši komisija išanalizuos visas paraiškas, atliks pirmąjį tinkamumo patikrinimą ir pagal pirmiau nurodytus atrankos kriterijus nustatys geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengs išvadas ir pateiks kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti direktoriaus pareigas, sąrašą.

PPK atrinkti kandidatai dalyvaus pokalbyje su už JRC atsakingu (-ais) Komisijos nariu (-iais) (6).

Po šių pokalbių Europos Komisija priims sprendimą dėl paskyrimo.

Atrinktas kandidatas privalo būti įvykdęs visas įstatymų nustatytas karinės tarnybos prievoles, turėti atitinkamas charakteristikas, patvirtinančias tinkamumą eiti savo pareigas, ir būti tinkamos fizinės būklės, kad galėtų vykdyti savo pareigas.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo patvirtinimo pažymėjimą. Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatas galės susipažinti su CONFIDENTIEL UE/EU CONFIDENTIAL arba didesnio slaptumo žyma pažymėta ES įslaptinta informacija (ESĮI) ir dalyvauti posėdžiuose, kuriuose tokia ESĮI aptariama, tik atitinkamai valstybei narei išdavus asmens patikimumo pažymėjimą ir užbaigus patikrinimo procedūrą Europos Komisijos Saugumo direktorato surengtu teisiškai privalomu informaciniu susirinkimu.

Dėl praktinių priežasčių ir kad dėl kandidatų ir institucijos interesų atrankos procedūra būtų užbaigta kuo greičiau, atrankos procedūra vyks tik anglų ir (arba) prancūzų kalbomis (7).

Lygios galimybės

Remdamasi Tarnybos nuostatų 1d straipsniu (8), Europos Komisija siekia strateginio tikslo – iki dabartinės kadencijos pabaigos pasiekti lyčių lygybę visais valdymo lygmenimis ir vykdo lygių galimybių politiką, skatindama teikti paraiškas, kurios galėtų padėti užtikrinti didesnę įvairovę, lyčių lygybę ir bendrą geografinę pusiausvyrą.

Įdarbinimo sąlygos

Darbo užmokestis ir įdarbinimo sąlygos yra nustatyti Tarnybos nuostatuose (9).

Konkurso laimėtojas bus įdarbintas AD 14 lygio pareigūnu (10). Priklausomai nuo ankstesnės profesinės patirties jam bus nustatyta 1-a arba 2-a pareigų lygio pakopa.

Informuojame pareiškėjus, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Darbo vieta yra Isproje (Italija).

Pareigas galima pradėti eiti nuo 2021 m. sausio 16 d.

Nepriklausomumas ir interesų deklaravimas

Prieš pradėdamas eiti savo pareigas direktorius turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbų mokėjimo reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei patvirtinimo e. paštu negavote, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2021 m. kovo 26 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad įvairių atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (11). Tai visų pirma taikoma tokių duomenų konfidencialumui ir saugumui.

---

(1)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės ir (arba) vaiko priežiūros atostogas, ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik kartą.

(2)  Gyvenimo aprašyme aprašydami kiekvieno laikotarpio vadovavimo patirtį, kandidatai turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidami šias pareigas, skaičių; 3) valdyto biudžeto dydį; 4) hierarchinę struktūrą ir 5) vadovų skaičių.

(3)  http://eur-lex.europa.eu/legal-content/LT/TXT/PDF/?uri=CELEX:01958R0001-20130701&qid=1408533709461&from=LT

(4)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Jeigu atitinkamas Komisijos narys nėra pagal 2007 m. gruodžio 5 d. Komisijos sprendimą (PV(2007) 1811) ir 2020 m. rugsėjo 30 d. sprendimą (PV(2020) 2351) perdavęs šios užduoties kitam Komisijos nariui.

(7)  Atrankos komisijos užtikrins, kad asmenims, kurių viena iš šių kalbų yra gimtoji, nebūtų teikiamas nepagrįstas pranašumas.

(8)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(9)  http://eur-lex.europa.eu/legal-content/LT/TXT/PDF/?uri=CELEX:01962R0031-20140701&from=LT

(10)  Isproje dirbančių Europos Sąjungos pareigūnų ir kitų tarnautojų darbo užmokesčio ir pensijų korekcinis koeficientas nuo 2020 m. liepos 1 d. yra 90 %. Šis koeficientas gali būti kasmet peržiūrimas.

(11)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---